จากคำพิพากษาศาลฎีกาแผนกคดีอาญาฯ ที่ อม.๓/๒๕๕๖ การกระทำของจำเลย ไม่เป็นความผิดฐานปฏิบัติหน้าที่โดยมิชอบตามประมวลกฎหมายอาญา มาตราใด
ก. มาตรา ๒๔
ข. มาตรา ๕๗
ค. มาตรา ๑๕๗
ง. มาตรา ๑๓๗
คำตอบคือ ค.  
เนื่องจาก เพราะจากคำพิพากษาศาลฎีกาแผนกคดีอาญาฯ ที่ อม.๓/๒๕๕๖ การกระทำของจำเลย ไม่เป็นความผิดฐานปฏิบัติหน้าที่โดยมิชอบตามประมวลกฎหมายอาญา มาตรา ๑๕๗ ซึ่งคำพิพากษาศาลฎีกาแผนกคดีอาญาฯ นี้ เป็นคดีที่ นายศุภชัย โพธิ์สุ ถูกฟ้องว่า ขณะดำรงตำแหน่งรัฐมนตรีช่วยว่าการกระทรวงเกษตร และสหกรณ์ มีอำนาจหน้าที่กำกับดูแลกรมพัฒนาที่ดิน 

เมื่อวันที่ ๑๒ มิถุนายน ๒๕๕๒ สถานีพัฒนาที่ดินสกลนคร กรมพัฒนาที่ดิน เชิญหมอดินอาสาในจังหวัดสกลนครไป อบรมเชิงปฏิบัติการตามโครงการใช้สารอินทรีย์เพื่อลดการใช้สารเคมีทางการเกษตร ที่ห้องประชุมริมปาว อำเภอเมืองกาฬสินธุ จังหวัดกาฬสินธุ จำเลยปฏิบัติหน้าที่โดยมิชอบ โดยกล่าวกับผู้เข้ารับการอบรมขอให้เลือกผู้สมัครจากพรรคภูมิใจไทย ในการเลือกตั้งซ่อม ที่จังหวัดสกลนคร จะได้รับงบประมาณต่าง ๆ มากมาย หมอดินอาสาก็จะได้ค่าตอบแทน เหมือนอาสาสมัครประจำหมู่บ้านของกระทรวงสาธารณสุข อันเป็นการกระทำในฐานะ เจ้าพนักงานของรัฐเพื่อจูงให้ผู้เข้ารับการอบรมที่มีสิทธิลงคะแนนเสียงเลือกตั้งลงคะแนน ให้แก่ผู้สมัครพรรคภูมิใจไทยหรืองดเว้นไม่ลงคะแนนให้แก่ผู้สมัครพรรคเพี่อไทยคู่แข่ง ด้วยการเสนอค่าตอบแทนหมอดินอาสาซึ่งอยู่ในอำนาจหน้าที่ของจำเลย และจำเลยเป็น เจ้าหน้าที่ของรัฐใช้ตำแหน่งหน้าที่โดยมิชอบเพื่อเป็นคุณแก่ผู้สมัครพรรคภูมิใจไทยและ เป็นโทษผู้สมัครพรรคเพื่อไทย ขอให้ลงโทษตามประมวลกฎหมายอาญา มาตรา ๑๕๗ และ พ.ร.ป.ว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. ๒๕๕๐ มาตรา ๕๓ (๑), ๕๗ และ ๑๓๗ และขอให้เพิกถอนสิทธิเลือกตั้งมี กำหนด ๑๐ ปี

ศาลฎีกาแผนกคดีอาญาฯ มีคำวินิจฉัยในประเด็นความผิดฐานปฏิบัติหน้าที่ โดยมิชอบตามประมวลกฎหมายอาญา มาตรา ๑๕๗ ว่า การปฏิบัติหน้าที่หรือละเว้น การปฏิบัติหน้าที่โดยมิชอบหรือโดยทุจริตอันจะเป็นความผิดตามประมวลกฎหมายอาญา มาตรา ๑๕๗ จะต้องได้ความว่า เจ้าพนักงานผู้นั้นมีหน้าที่โดยตรงตามที่กฎหมายบัญญัติไว้หรือได้รับมอบหมายให้ทำหน้าที่นั้น ๆ เท่านั้น เมื่อข้อเท็จจริงได้ความว่าจำเลยเป็นรัฐมนตรีช่วยว่าการกระทรวงเกษตรและสหกรณ์ ไม่มีหน้าที่ตามกฎหมายหรือได้รับมอบหมายให้เป็นเจ้าพนักงานผู้ดำเนินการเลือกตั้งหรือมีอำนาจหน้าที่เกี่ยวข้องกับการ เลือกตั้งสมาชิกสภาผู้แทนราษฎร การกระทำของจำเลยจึงไม่เป็นความผิดฐานปฏิบัติ หน้าที่โดยมิชอบตามประมวลกฎหมายอาญา มาตรา ๑๕๗
คำพิพากษาศาลฎีกา